UEA lanĉis sian novan retejon
#000000
[ŜERCO] Post longa laborado UEA fine povas lanĉi sian novan retejon, kiu estis anoncita en 2013. Ne ĉio jam pretas, kaj la videblaj ŝanĝoj estas malpli grandaj ol multaj atendis, sed laŭ la estraro de UEA temas pri grava progreso. ”Cetere AKSO ne estas la nura reta projekto de UEA”, atentigas ĝenerala sekretario Aleks Kadar.
#000001
La nova retejo de UEA.
#000002
La reteja projekto de UEA estis lanĉita dum la Universala Kongreso en Rejkaviko en 2013, kiam la tiama nova estraro, gvidata de Mark Fettes, petis ke la komitato rezervu 100 000 eŭrojn por la projekto. La komitato post iom da grumblado konsentis, kaj nun oni povas vidi la rezulton.
#000003
En intervjuo de Libera Folio en novembro 2014 Mark Fettes klarigis, ke la starigo de nova retejo ne povas okazi senprokraste, ĉar ĝi estas dependa de aliaj reformoj en la laboro de UEA:
#000004
– La reteja demando tuŝas preskaŭ ĉiujn aspektojn de la funkciado de UEA, kaj do retejaj solvoj postulas ankaŭ ŝanĝojn en nia labormaniero ... kio ne estas tuj solvebla demando. La demando restas prioritata, tamen, por nia mastruma triopo.
#000005
Pri la reteja renovigo dum la jaroj okupiĝis diversaj teamoj. La nuna estraro, kiu estis elektita en la Universala Kongreso de Lisbono en 2018, fine sukcesis realigi la bezonatajn ŝanĝojn en la labormaniero de la asocio.
#000006
La nuna prezidanto de UEA, Duncan Charters publike diris, ke la lanĉodato de la nova retejo estos la 15-a decembro 2020, sed dum la kunsido de la komitato de UEA en septembro li modifis la tempoplanon:
#000007
– Do la nuna perspektivo estas, ke ni havu la celon kompletigi la aferon en januaro, kaj plej malfrue en februaro, li tiam diris.
#000008
Ankaŭ tiu limdato pasis sen apero de nova retejo, sed nun fine okazis la lanĉo. Tamen ne ĉio jam pretas, atentigas ĝenerala sekretario Aleks Kadar:
#000010
Granda parto de la reteja renovigo ne estas tuj rimarkebla por uzantoj, sed la nova retejo uzas la plej pintajn teknologiojn, kaj malantaŭ la fasado troviĝas la nova administra sistemo, kiu grave faciligos la funkciadon de la Centra Oficejo.
#000012
Li ne akceptas la oftajn kritikojn, laŭ kiuj UEA elspezas senlimajn kvantojn da mono al projekto kies rezultoj nenie videblas.
#000014
– Unue, mono ne “daŭre elspeziĝas”. La lasta parto estos pagita kiam ĉiuj partoj, kiuj devus esti liveritaj laŭ la nuna kontrakto, estos liveritaj. Ne temas pri promesoj, sed pri kontrakto inter UEA kaj TEJO. Nur kiam la kontrakto estos plenumita, UEA pagos. Cetere AKSO ne estas la nura reta projekto de UEA. Aparte indas substreki, ke ĝuste en 2020 la reta agado de UEA estis elstara.
#000015
La diversaj sekcioj ricevis fasonadojn aparte elektitajn por elstarigi la enhavon.
#000016
La nova retejo de UEA estas multmaniere avangarda. Oni decidis sekvi la plej modernan direktiĝon en reteja fasonado: anstataŭ teda, monotona aspekto oni elektis fasoni la diversajn sekciojn en karakteriza maniero, tiel ke ekzemple la facila sekcio havas laŭeble simplan kaj klaran aspekton, dum la forumo uzas la tradician verdan rekon-koloron.
#000017
En la sekcio por aktivuloj oni decidis uzi terglobon kiel simbolon de la tutmonda aktivado de UEA, dum la sekcio pri lingvaj rajtoj elstaras per bunteco, kiu reflektas la lingvan diversecon, subtenatan de UEA. La sekcio por gazetaro ricevis simplan kaj elegantan fasonon, kiu reflektu la aktualecon de la enhavo.
#000018
Dum la laboro oni konsideris ankaŭ la evoluon de la lingvo, kaj pluraj teamanoj argumentis por tute riisma retejo. Post la ĵusa nedecido de la Akademio de Esperanto pri seksneŭtralaj pronomoj, la estraro de UEA decidis same atendi pri la ĝenerala enkonduko de la pronomo ”ri” almenaŭ ĝis la jaro 2031. Dezirantoj tamen povas en la retejo de UEA jam nun elekti riisman variaĵon de la plej multaj paĝoj.
#000019
Do, kvankam la videblaj ŝanĝoj en la retejo de UEA povus esti pli grandaj, la unua granda paŝo en la reteja renovigo estas nun farita. Baldaŭ la evoluigo de AKSO permesos tute aŭtomatan funkciadon de la Centra Oficejo.
#000020
Homa laborforto estos bezonata nur por purigi la necesejojn, sed por tiu tasko jam volontulis la Ĝenerala Direktoro Martin Schäffer:
#000021
Ĉiuj citaĵoj en la artikolo estas aŭtentikaj.
#000023
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000025
Gratulon al UEA! La iomete longa tempo ekde 2013 estis sukcese uzita por starigi modernigitan retejon, kiu plenumas (preskaŭ) ĉiujn revojn de la membraro. La sekcio por aktivuloj estas revolucia (kaj aspekte alloga kun la turnanta terglobo)! Aplaŭdego!
#000026
Gratulon. La retejo fine respondas al niaj bezonoj. Ĝi estas escepte avangarda kaj preskaŭ same bona kiel aktivulo.net 😀
#000027
Interese ke la "nova retejo" kiu estas ligita estis komenco de mia propono pri retejo al UEA farita antaŭ 3 jaroj Inter ŝanĝoj de direktoroj, statutoj, ktp. Ĉu ne estis pli nova versio de tiu propono ekde tiam?
#000028
Ankaŭ ĉe TEJO okazas grandaj aferoj...
#000029
Fine, la esperantistaro vekiĝas pri la postuloj de la 21-a jarcento!
#000030
Mi tutkore konsentas kun la nova TEJO-starpunkto ( “Kion ni perdas vendante niajn datumojn?"
#000031
Lerni de Guglo signifas lerni kiel venki!
#000032
Ŝajne, ne estas april-ŝerco, ĉar la nova retejo ja ekzistas, tamen la fino de la artikolo iom dubigas min...
#000034
Malgranda korekto al la artikolo: homa laborforto ne estos bezonata por io ajn, eĉ ne por purigi la necesejojn – tio okazas jam plenaŭtomate en Nederlando.
#000035
Do la plenaŭtomatigo estas la vera kialo por ke la Centra Oficejo havu sian sidejon en Nederlando ...
#000036
Nun eblas kompreni kial la CO de UEA ne bezonas purigist(in)on.
#000038
Se mi klakas al la ligilo "nova retejo" (adreso: nova.uea.esperanto.net) sub la bildo en la artikolo, mi atingas nur la malnovan UEA-retejon (adreso: Ĉu Aprila ŝerco?
#000039
Evidente estas ŝerco, tamen mi persone ja povis viziti la "novan" retejon (tiu retejo, kies bonven-paĝo estas la bildo de tiu artikolo) antaux kelkaj horoj, do eble estis duon-ŝerco, aux eraro.
Nun mi nur povas atingi la "malnovan" retejon, .
#000040
La ”nova” retejo estis propono kiun mi faris al UEA antaŭ 3 jaroj kiam mi partempe laboris por ili, se vi volas legi pri mia partopreno en tiu projekto: Nuntempe estas alia projekto kun alia respondeculo, sed aŭ Kalle ne trovis la plej novan version de la projekto aŭ por ŝerci li preferis ligi malnovan version. Tamen la ĝenerala direktoro decidis elirigi la retejon de la bildon por ke homoj ne konfuzigu ĝin kun pli novaj versioj.
#000041
Por disvastigo lingvon necese al esperantistoj ne fermigi en aparta reto, sed fari ĉion male. Irigi en mondo, en socio kaj altiri atenton per interesa , bela, profita. Fermeco ĉiam estas stagnado.
#000043
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000047
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000048
Aliĝi al 400 aliaj abonantoj
#000051